Lemodinae

Lemodinae er en underfamilie av små biller som ofte ligner på maur. De lever på bakken der de løper omkring, og er sannsynligvis altetende.

Utseende 
Middelsstore, avlange, blanke, brunlige sandbiller. Antennene er trådformede og tynne.

Levevis 
Sandbillene ser ut til å være altetere som kan leve på mange ulike slags føde. De spiser blant annet små leddyr, sopp og pollen. Det antas at noen kan leve av andre insekters egg. De er særlig vanlige mellom råtnende plantedeler som komposter eller lignende, og på varme, soleksponerte steder. De løper omkring med kvikke, brå bevegelser og man tar dem gjerne ved første øyekast for små maur. Det er vist at sandbiller blir tiltrukket til giftstoffet cantharidin, som visse andre biller produserer. Man tror at de spiser dette for selv å bli usmakelige for rovdyr.

Utbredelse 
Slektene er utbredt rundt Stillehavet i Australia, Ny-Guinea, Salomonøyene, Polynesia, New Zealand og Chile.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Tenebrionoidea Latreille, 1802
 Familien sandbiller, Anthicidae Lacordaire, 1825
 Underfamilien Lemodinae Lawrence & Britton, 1991
 Slekten Cotes Sharp, 1877
 Slekten Lemodes Boheman, 1858
 Slekten Lemodicarmenia Molino-Olmedo, 2017
 Slekten Lemodinus Blair, 1913
 Slekten Protoanthicus Moore & Vidal, 1991
 Slekten Trichananca Blackburn, 1891
 Slekten Zealanthicus Werner & Chandler, 1995

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 
 Telnov, D. Gallery of beetles of the family Anthicidae (Billedgalleri). 

Sandbiller 
Biller formelt beskrevet i 1991
Dyr formelt beskrevet av John Francis Lawrence
Dyr formelt beskrevet av Everard Baldwin Britton